Ramén

inggih punika ajengan mie Jepang. Puniki madaging lakaran  kasajiang ring kaldu; rasa yang umum adalah kecap dan miso, dengan topping khas termasuk , nori (bulung tuh), menma (embung), lan don bawang. Ramen maakah saking ajengan mie Cina. Akéh wawengkon ring Jepang madué variasi ramén ngeraga, sekadi ramén tonkotsu (kaldu balung babi) saking Kyushū lan ramén miso saking Hokkaido . 

Asal usul ramén katelusur malih nuju Pecinan Yokohama ring pamahbah abad ka-20. Kruna "ramen" inggih punika silihan Basa Jepang saking kruna Cina Mandarin lāmiàn, maartos 'mie kedeng'. Ajengan punika magentos saking ajengan mie Cina Kelod, sané ngaciriyang démograpi paumahan Cina ring Yokohama. Ramén polih popularitas ring Jepang, kautama ritatkala kakirangan pangan sesampun Yuda Jagat II. Ring warsa 1958, mie instan karipta olih Momofuku Ando, sané nyansan ngaranayang ajengan punika kaloktah. Sané mangkin, ramén punika dados ikon budaya ring Jepang, antuk akéh soroh régional miwah maragam topping.

Makudang dasawarsa ungkur sampun kacingak pangelimbakan soroh ramén régional ring Jepang, sané kaloktah dados ramén gotouchi. Conto kaloktah rumasuk miso ramén Sapporo sané sugih rasa, ramen rasa uyah Hakodate, Ramén Kitakata sané tebel lan pipih ring kaldu bawi lan niboshi, Ramén ala Tokyo antuk kaldu ayam rasa kedelé, ramén Ie-kei Yokohama antuk kaldu bawi rasa kedelé, kecap Wakayama lan kaldu balung babi, miwah kaldu tonkotsu balung bawi Hakata sané sekadi susu. Ramén kaadol ring makudang genah, antuk kualitas pinih becik ketah kacunduk ring réstoran spésialis ramén. Popularitas Ramen ngalangkungin Jepang, sekadi sané kaloktah dados rìshì lāmiàn ring Cina, ramyeon ring Koréa, miwah sampun ngeranjing ring réstoran Kauh. Ramén instan kaékspor saking Jepang ring warsa 1971 miwah saking nika sampun polih pangakuan internasional.

Pustaka